o pozícii, ktorá sa má v mene Európskej únie zaujať v ministerskej rade Energetického spoločenstva, pokiaľ ide o začlenenie nariadenia (EÚ) 2022/1032 o skladovaní plynu do acquis Energetického spoločenstva

(5)Príloha I k zmluve by sa preto mala zmeniť tak, aby zohľadňovala zmeny acquis communautaire v oblasti energetiky. Takisto treba upraviť nariadenie (EÚ) 2022/1032 na účely zmluvy a prijať opatrenia potrebné na jeho vykonávanie zmluvnými stranami.

(4)V odôvodnení 35 nariadenia (EÚ) 2022/1032 sa predpokladá, že toto nariadenie by sa malo čo najskôr stať súčasťou acquis Energetického spoločenstva v súlade so zmluvou.

(1)Záväzky zmluvných strán podľa článku 11 Zmluvy o založení Energetického spoločenstva (ďalej len „zmluva“) by sa mali zosúladiť s vývojom práva Európskej únie, pri zohľadnení vlastného inštitucionálneho rámca Energetického spoločenstva a osobitnej situácie každej zo zmluvných strán.

so zreteľom na návrh Európskej komisie,

so zreteľom na Zmluvu o založení Energetického spoločenstva, a najmä na jej články 24, 25, 79 a článok 100 bod i),

c) vyhlásenia stavu núdze uvedeného v článku 11 ods. 1 písm. c);

1. Každá zmluvná strana uvedie do účinnosti zákony, právne predpisy a správne opatrenia potrebné na dosiahnutie súladu s nariadením (EÚ) 2017/1938 a nariadením (ES) 715/2009, upravenými týmto rozhodnutím, do 1. septembra 2022.

„6. Nariadenie Európskeho parlamentu a Rady (EÚ) 2017/1938 z 25. októbra 2017 o opatreniach na zaistenie bezpečnosti dodávok plynu a o zrušení nariadenia (EÚ) č. 994/2010, prijaté rozhodnutím ministerskej rady č. 2021/15/MC-EnC z 30. novembra 2021 a upravené rozhodnutím č. 2022/xx/MC-EnC, a nariadenie (ES) 715/2009 z 13. júla 2009 o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005, prijaté rozhodnutím stálej skupiny na vysokej úrovni 2018/01/PHLG-EnC z 12. januára 2018 a rozhodnutím ministerskej rady 2011/02/MC-EnC zo 6. októbra 2011 o vykonávaní smernice 2009/72/ES, smernice 2009/73/ES, nariadenia (ES) 714/2009 a nariadenia (ES) 715/2009 a ktorým sa menia články 11 a 59 Zmluvy o Energetickom spoločenstve, a prijaté rozhodnutím č. 2022/xx/MC-EnC“

Na základe technických informácií poskytnutých každou zmluvnou stranou a s prihliadnutím na posúdenie koordinačnej skupiny pre bezpečnosť dodávok prijme sekretariát Energetického spoločenstva rozhodnutie, v ktorom stanoví trajektóriu plnenia pre každú zmluvnú stranu. Toto rozhodnutie sa prijme do 15. novembra predchádzajúceho roka, keď to je nevyhnutné, a aj vtedy, ak zmluvná strana predložila aktualizovaný návrh trajektórie plnenia. Rozhodnutie bude založené na posúdení celkovej situácie v oblasti bezpečnosti dodávok plynu a vývoja dopytu po plyne a jeho ponuky v Energetickom spoločenstve a u zmluvných strán a stanovuje sa tak, aby sa zaistila bezpečnosť dodávok plynu a zároveň sa zabránilo zbytočnému zaťaženiu zmluvných strán, účastníkov trhu s plynom, prevádzkovateľov zásobníkov alebo odberateľov a bez neprimeraného narušenia hospodárskej súťaže medzi prevádzkovateľmi zásobníkov nachádzajúcich sa na území susedných zmluvných strán a/alebo v susedných členských štátoch.

7.Každá zmluvná strana s podzemnými zásobníkmi plynu predloží sekretariátu Energetického spoločenstva na rok 2023 a na nasledujúce roky do 15. septembra predchádzajúceho roka návrh trajektórie plnenia s priebežnými cieľmi na február, máj, júl a september vrátane technických informácií v súhrnnej forme pre podzemné zásobníky plynu na svojom území a priamo prepojené s jej trhovou oblasťou. Trajektória plnenia a priebežné ciele vychádzajú z priemernej miery naplnenia počas piatich predchádzajúcich rokov. V prípade zmluvných strán, ktorých cieľ naplnenia sa zníži na 35 % ich spotreby podľa odseku 2, sa priebežné ciele trajektórie plnenia náležitým spôsobom znížia.

3.Bez ohľadu na odsek 1 a bez toho, aby boli dotknuté povinnosti iných zmluvných strán napĺňať dotknuté podzemné zásobníky plynu, sa cieľ naplnenia pre každú zmluvnú stranu, na území ktorej sa podzemné zásobníky plynu nachádzajú, zníži o objem, ktorý bol dodaný do členských štátov EÚ a tretích krajín počas referenčného obdobia 2016 až 2021, ak priemerný dodaný objem predstavoval viac než 15 TWh ročne počas obdobia ťažby uskladneného plynu (október – apríl).

1.S výhradou odsekov 2 až 5 zmluvné strany musia spĺňať ciele naplnenia súhrnne pre kapacitu všetkých podzemných zásobníkov plynu nachádzajúcich sa na ich území a priamo prepojených s trhovou oblasťou na ich území do 1. novembra každého roka:

b) sa distribuuje, len ak je to potrebné na zachovanie prevádzky siete v rámci bezpečných a spoľahlivých podmienok v súlade s článkom 13 smernice Európskeho parlamentu a Rady 2009/73/ES upravenej a prijatej rozhodnutím ministerskej rady 2011/02/MC-EnC a s článkami 8 a 9 nariadenia Komisie (EÚ) č. 312/2014 upraveného a prijatého rozhodnutím stálej skupiny na vysokej úrovni 2019/01/PHLG-EnC;

8.Ak v danom roku zmluvná strana nie je schopná do 1. novembra splniť svoj cieľ naplnenia z dôvodu špecifických technických vlastností jedného alebo viacerých podzemných zásobníkov plynu na svojom území, ako je napríklad výnimočne nízky vtlačný výkon, tejto zmluvnej strane sa umožní splniť jej cieľ naplnenia do 1. decembra. Zmluvná strana o tom informuje sekretariát Energetického spoločenstva do 1. novembra a uvedie dôvody omeškania.

9.Cieľ naplnenia neplatí, ak jedna alebo viac zmluvných strán s podzemnými zásobníkmi plynu vyhlásili vnútroštátny stav núdze v zmysle článku 11.

10.Príslušný orgán každej zmluvnej strany nepretržite monitoruje dodržiavanie trajektórie plnenia a pravidelne podáva správy koordinačnej skupine pre bezpečnosť dodávok. Ak je úroveň naplnenia u danej zmluvnej strany o viac ako päť percentuálnych bodov nižšia ako úroveň trajektórie plnenia, príslušný orgán bezodkladne prijme účinné opatrenia na zvýšenie tejto úrovne. Zmluvné strany informujú sekretariát Energetického spoločenstva a koordinačnú skupinu pre bezpečnosť dodávok o prijatých opatreniach.

11.V prípade podstatnej a trvalej odchýlky zmluvnej strany od trajektórie plnenia, ktorá ohrozuje dosiahnutie cieľa naplnenia, alebo v prípade odchýlky od cieľa naplnenia sekretariát Energetického spoločenstva po konzultácii s koordinačnou skupinou pre bezpečnosť dodávok a dotknutou zmluvnou stranou vydá danej zmluvnej strane alebo ostatným zmluvným stranám odporúčanie týkajúce sa opatrení, ktoré sa majú ihneď prijať.

Ak sa odchýlka do jedného mesiaca od prijatia odporúčania sekretariátu Energetického spoločenstva výrazne nezníži, sekretariát po konzultácii s koordinačnou skupinou pre bezpečnosť dodávok a dotknutou zmluvnou stranou prijme ako krajné opatrenie rozhodnutie, ktorým stanoví pre dotknutú zmluvnú stranu povinnosť, aby prijala opatrenia, ktorými sa účinne odstráni odchýlka, prípadne vrátane jedného alebo viacerých opatrení uvedených v článku 6b ods. 1 alebo akéhokoľvek iného opatrenia na zabezpečenie dosiahnutia cieľa naplnenia podľa tohto článku.

Sekretariát Energetického spoločenstva pri rozhodovaní o tom, ktoré opatrenia prijať podľa druhého pododseku, zohľadní osobitnú situáciu dotknutej zmluvnej strany, napríklad veľkosť podzemných zásobníkov vo vzťahu k domácej spotrebe plynu, význam podzemných zásobníkov plynu pre bezpečnosť dodávok plynu v regióne a akékoľvek existujúce zásobníky LNG.

Vo všetkých opatreniach, ktoré sekretariát Energetického spoločenstva prijme na odstránenie odchýlok od trajektórie plnenia alebo cieľa naplnenia na rok 2022, sa zohľadní krátky časový rámec na vykonanie tohto článku na vnútroštátnej úrovni, ktorý mohol prispieť k odchýlke od trajektórie plnenia alebo cieľa naplnenia na rok 2022.

Sekretariát Energetického spoločenstva zabezpečí, aby opatrenia prijaté podľa tohto odseku:

a)neprekračovali rámec toho, čo je potrebné na zaistenie bezpečnosti dodávok plynu;

b)nezaťažovali neprimerane zmluvné strany, účastníkov trhu s plynom, prevádzkovateľov zásobníkov alebo odberateľov.

Článok 6b: Vykonávanie cieľa naplnenia

1.Zmluvné strany prijmú všetky potrebné opatrenia vrátane poskytnutia finančných stimulov alebo náhrady pre účastníkov trhu, aby zabezpečili dosiahnutie povinných cieľov naplnenia stanovených podľa článku 6a. Ak je to možné, zmluvné strany pri zabezpečovaní plnenia cieľov naplnenia uprednostňujú trhové opatrenia.

Pokiaľ ktorékoľvek z opatrení stanovených v tomto článku patrí medzi povinnosti a právomoci vnútroštátneho regulačného orgánu podľa článku 41 smernice 2009/73/ES upravenej a prijatej rozhodnutím ministerskej rady 2011/02/MC-EnC, za prijatie týchto opatrení sú zodpovedné vnútroštátne regulačné orgány.

Opatrenia prijaté podľa tohto odseku môžu zahŕňať najmä:

a)požiadavku, aby dodávatelia plynu uskladňovali minimálne objemy plynu v zásobníkoch vrátane podzemných zásobníkov plynu a/alebo zásobníkov LNG, pričom tieto objemy sa určia na základe množstva plynu dodaného dodávateľmi plynu chráneným odberateľom;

b)požiadavku na prevádzkovateľov zásobníkov, aby svoje kapacity tendrovali účastníkom trhu;

c)požiadavku, aby prevádzkovatelia prepravnej siete alebo subjekty určené zmluvnou stranou nakupovali vyvažovacie zásoby a hospodárili s nimi výlučne na účely vykonávania svojich funkcií prevádzkovateľov prepravnej siete a ak je to potrebné, uloženie povinnosti iným určeným subjektom na účely zaistenia bezpečnosti dodávok plynu v prípade stavu núdze v zmysle článku 11 ods. 1 písm. c);

d)používanie koordinovaných nástrojov, ako sú platformy na nákup LNG, s inými zmluvnými stranami s cieľom maximalizovať využívanie LNG a obmedziť infraštruktúrne a regulačné prekážky spoločného využívania LNG na napĺňanie podzemných zásobníkov plynu;

e)používanie dobrovoľných mechanizmov spoločného obstarávania zemného plynu;

f)poskytovanie finančných stimulov účastníkom trhu vrátane prevádzkovateľov zásobníkov, ako sú rozdielové zmluvy alebo poskytovanie náhrady účastníkom trhu za výpadok príjmov alebo náklady, ktoré im vznikli v dôsledku povinností účastníkov trhu vrátane prevádzkovateľov zásobníkov a ktoré nemožno pokryť príjmami;